open-index/open-wikipedia-markdown huggingface dataset:
Guanosín trifosfato

O **guanosín trifosfato**, **trifosfato de guanosina** ou '''guanosín-5'-trifosfato** (abreviadamente **GTP''') é un nucleótido de base purínica. Está formado por un azucre ribosa, unido por enlace N-glicosídico á base nitroxenada adenina, que se establece entre o carbono 1 da ribosa e o nitróxeno 9 da base, e tres grupos fosfato unidos esterificados no carbono 5' do azucre e unidos por enlace anhidro entre si.

Os enlaces entre os seus fosfatos poden liberar moita enerxía cando rompen, polo que exerce un papel como fonte de enerxía libre e activador de substratos en moitas reaccións metabólicas, pero, a diferenza do ATP, actúa en reaccións máis específicas. Úsase como fonte de enerxía na síntese proteica.

O GTP é moi importante na transdución de sinais na célula, especialmente coas proteínas G, en procesos nos que intervén un segundo mensaxeiro, nos que se converte en  GDP (guanosín difosfato) pola acción dunha GTPase.

## Funcións
### Transferencia de enerxía
O GTP está implicado na transferencia de enerxía na célula. Por exemplo, xérase unha molécula de GTP por fosforilación a nivel de substrato nunha das reaccións do ciclo de Krebs. Isto é o equivalente de xerar un ATP, xa que pode facilmente ceder o seu fosfato ao ADP na reacción: GTP + ADP → GDP + ATP.

### Tradución de proteínas
Durante a fase de elongación da tradución, o GTP utilízase como fonte de enerxía para unir un novo aminoacil-ARNt (un aminoácido unido ao ARNt) so sitio A do ribosoma. O GTP tamén se usa como fonte de enerxía na translocación do ribosoma en dirección 3' sobre o ARNm en tradución.

### Síntese do ARN
Durante a síntese (transcrición) do ARN, o GTP que chega á zona da síntese perde os seus dous fosfatos en forma de pirofosfato (PPi) e únese ao ARN en formación como GMP.

### Dinámica dos microtúbulos
Durante a polimerización dos microtúbulos, cada heterodímero formado por unha unidade de alfa e beta tubulina leva dúas moléculas de GTP, e o GTP hidrolízase a GDP cando o dímero de tubulina se engade ao extremo + do microtúbulo en crecemento. Esta hidrólise do GTP non é obrigatoria para a formación do microtúbulo, pero parece que só as moléculas de tubulina unidas a GDP poden despolimerizarse. Deste modo, a tubulina unida a GTP serve como unha carapucha no extremo do microtúbulo que o protexe da despolimerización; e unha vez que este GTP é hidrolizado, o microtúbulo empeza a se despolimerizar e decrecer rapidamente.

## Notas
## Véxase tamén
### outros artigos 
* GMPc
* Proteína G
Nationale 7

***Nationale 7*** é unha longametraxe francesa do director Jean-Pierre Sinapi, estreada no 6 de decembro de 2000.

## Sinopse 
O argumento xira ao redor de dúas personaxes, René e Julie. René é un discapacitado físico que polo que di parece ser que padece unha enfermidade dexenerativa. En vista de que perderá a función sexual antes ou despois por mor da doenza, decide que necesita ter sexo. Ao comezo é algo arisco e groseiro, ao non aceptar a súa enfermidade, mais conforme avanza a trama vai evolucionando e mesmo chega a ter unha relación sentimental cunha das enfermeiras ás que lles facía a vida imposíbel.

Julie é a enfermeira que acaba de chegar. É a única que se enfronta directamente a René e o pon no seu sitio. Será a encargada de lle buscar un encontro sexual cunha prostituta, feito que revolucionará a institución enteira.

De entre as personaxes secundarias, a que ten un papel máis relevante na trama é Rabah, un musulmán que despois de visitar Lourdes decide virar cristián. O feito de ser homosexual e manter unha relación sentimental con outro dos internos fai que as súas circunstancias persoais sexan algo peculiares. Quere ser bautizado baixo o nome de Johnny, polo seu cantante favorito e tendo á prostituta por madriña. A negativa dos traballadores do centro a que se celebre dita celebración será o que os leve a se manifestaren na estrada Nacional 7, impedindo o tránsito, acontecemento que dá título ao filme.

## Elenco 
* Nadia Kaci: Julie
* Olivier Gourmet: René
* Lionel Abelanski: Roland
* Chantal Neuwirth: Sandrine
* Gérald Thomassin: Jean-Louis
* Saïd Taghmaoui: Rabah
* Nadine Marcovici: Florèle
* Julien Boisselier: Jacques
* Isabelle Mazin: Solange
* Jean-Claude Frissung: O director
* François Sinapi: Père Gilbert
* Franck Desmaroux: François
* Manuela Gourary: Unha prostituta
* Gilia Pallas: A muller anoxada
* Jacques Bondoux: Christian
* Dominique Lamure: O médico
* Nicolas Lecuyot: Fabrice
* Karine Leparquier: Cécile
* Stéphane Sinquin: Jean-Charles
* Valérie Crinière: A cociñeira
* Costanzo Sinapi: O home vello

## Premios 
* **Premio do público** no Festival de Berlín 2000
* **Premio do público** no ''Festival Cinématographique d'Automne de Gardanne* 2000
* **Premio FIPRESCI** e *Satyajit Ray* no *London Film Festival'' 2000
* **Premio do público** no Festival Internacional de Cine de Donostia 2000
Castelo de Tudela

O **castelo de Tudela** está situado en *La Focara* aínda que pertence á parroquia asturiana de Santianes, no concello de Oviedo (España).

Trátase dunha fortaleza levantada sobre as ruínas primitivas dun castro, mandado reformar por Afonso III e demolido por Xoán I de Castela no ano 1383.

O conservado na actualidade responde, dende o punto de vista construtivo, ós séculos XIII e XIV, e limítase practicamente ós restos do torreón. Tamén se aprecian as liñas do dobre foso que o rodeaba. O castelo foi propiedade de Gonzalo Peláez xunto cos de Gozón, Buanga, Proaza, Alba de Quirós, Lúa e Aguilar.

Foi declarado monumento histórico o 22 de maio de 1965.
Cornide, Ouces, Bergondo

**Cornide** é un lugar da parroquia de Ouces no concello coruñés de Bergondo na comarca da Coruña. Tiña 54 habitantes no ano 2010 segundo datos do INE, dos cales 26 eran homes e 28 eran mulleres.

## Lugares e parroquias 
### Lugares de Ouces 
### Parroquias de Bergondo 
## Notas
Illobre

Como topónimo **Illobre** pode referirse a:

;En Galiza
***Illobre**, parroquia do concello de Vedra;
***Sillobre**, parroquia do concello de Fene;
****A Brea de Sillobre** lugar de dita parroquia;
***Illobre** lugar da parroquia de Pontellas, no concello de Betanzos;
***Illobre** lugar da parroquia de San Pedro das Viñas, no concello de Betanzos;
***Illobre** lugar da parroquia de San Fins de Sales, no concello de Vedra;
***Cillobre**, lugar da parroquia de Sésamo, no concello de Culleredo;
***Cillobre**, lugar da parroquia de Cornado, no concello de Touro;
***As Torres de Cillobre**, lugar da parroquia de Torás, no concello da Laracha.

## Véxase tamén
### Outros artigos
Morena Baccarin

**Morena Silva de Vaz Setta Baccarin**, nada o 2 de xuño de 1979 no Río de Xaneiro, é unha actriz brasileira radicada nos Estados Unidos dende os sete anos de idade. Acadou celebridade polo papel de Inara Serra na serie de televisión *Firefly*, no filme *Serenity* (2005), baseado na serie, e polo papel de Anna na serie *V*.

## Filmografía 
### Cinema 
### Televisión 
## Véxase tamén 
### Ligazóns externas 
* Entrevista en thescifiworld.net
Hematose

A **hematose** é o proceso de intercambio de gases respiratorios (osíxeno e dióxido de carbono) nos animais. Este intercambio sempre é por difusión molecular, é dicir, a favor do gradiente.

O lugar onde ocorre a hematose determina o nome da respiración aerobia:

* Se ocorre no tegumento, a respiración é respiración aerobia cutánea, propia de animais terrestres de ambiente húmido, como, por exemplo, nos vermes. 
* Se ocorre nas traqueas, a respiración é aerobia traqueal como, por exemplo, na respiración dos insectos. 
* Se ocorre nas branquias, a respiración é aerobia branquial, que predomina nos animais acuáticos. 
* Se ocorre na cloaca, a respiración é aerobia clocal, como é, por exemplo, a respiración das tartarugas. 
* Se ocorre nos pulmóns, a respiración é aerobia pulmonar, que é propia dos vertebrados terrestres.

## Hematose pulmonar
Ocorre na barreira alvéolo-capilar dos alvéolos pulmonares. O oxíxeno molecular, O2, que está nos alvéolos pulmonares pasa ao sangue (aos glóbulos vermellos) para ser levado despois ás células do corpo, onde hai menor concentración de oxíxeno, mentres que e o dióxido de carbono, CO2, é expulsado polas células ao sangue, e posteriormente pasa aos alvéolos para ser expulsado na exhalación.

A efectividade da hematose está moi ligada ao que se coñece como relación ventilación perfusión, isto é, a relación entre o volume de aire que circula polos alvéolos e a cantidade de sangue que circula polos capilares pulmonares. Esta relación altérase en determinadas enfermidades e tamén polos cambios de posición corporal, o cal explica por que algunhas doenza respiratorias agrávanse ao colocar ao doente en decúbito supino (deitado sobre as costas) e melloran ao colocar ao paciente en posición de sentado.

zh-yue:唞氣
Godzilla (filme de 1998)

***Godzilla*** é un filme estadounidense dirixido por Roland Emmerich que se estreou en 1998. Estreouse en galego na TVG o 7 de maio de 2009.

## Sinopse 
As probas nucleares realizadas polos franceses no océano Pacífico orixinan a aparición no océano dun réptil mutante de enormes dimensións, que foi localizado tralo ataque a un barco de pesca xaponés. Pero o peor é que o monstro é anfibio e sairá do océano para dirixirse á cidade de Nova York, en cuxas rúas sementará o pánico.

## Personaxes 
* Matthew Broderick como Niko Tatopoulos
* Jean Reno como Philippe Roche
* Maria Pitillo como Audrey Timmonds
* Hank Azaria como Victor "Animal" Palotti
* Harry Shearer como Charles Caiman
* Kevin Dunn como Coronel Anthony Hicks
* Michael Lerner como Alcalde Ebert
* Arabella Field como Lucy Palotti
* Vicki Lewis como Doutor Elsie Chapman
* Doug Savant como Sarxente O'Neal
* James Holts como Tenente Andre Ramirez
* Malcolm Danare como Doutor Mendel Craven
* Frank Welker como Godzilla

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Little Nicky

***Little Nicky*** é un filme estadounidense dirixido por Steven Brill que se estreou no 2000. Está protagonizada por Adam Sandler interpretando a Nicky, un dos tres fillos do Demo.

## Sinopse 
Little Nicky é fillo de Satán. Satán quere retirarse tras 10&nbsp;000 anos de duro traballo pero ningún dos seus fillos é malvado dabondo para substituílo. Os dous fillos maiores, Cassius e Adrian, cansos da tiranía do seu pai, deciden marchar a Nova York para instaurar o seu propio reino infernal. O pequeno Nicky será o encargado de evitalo.

## Personaxes 
* Adam Sandler como Nicky
* Rhys Ifans como Adrian
* Tom Lister, Jr. como Cassius
* Harvey Keitel como Satán
* Allen Covert como Todd
* Patricia Arquette acomo Valerie Veran
* Robert Smigel como a voz de Mr. Beefy
* Rodney Dangerfield como Avó (Lucifer)
* Jonathan Loughran como John
* Peter Dante como Peter
* Leah Lail como Christa
* Jackie Sandler como Jenna
* Dana Carvey como o Árbitro
* Michael McKean como Xefe de Policía
* Kevin Nealon como Porteiro
* Reese Witherspoon como Holly (Nai de Nicky)
* Blake Clark como Jimmy o demo

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Ventrículo

**Ventrículo** pode facer referencia a:

* Ventrículo cardíaco, unha cavidade do corazón.
* Ventrículo cerebral, unha parte do cerebro.
Sistema ventricular

O **sistema ventricular** é un conxunto de estruturas que conteñen líquido cefalorraquídeo no cerebro (encéfalo). Continúase no conduto central da medula espiñal.

## Compoñentes 
O sistema contén catro ventrículos, ventrículos laterais dereito e esquerdo, terceiro ventrículo e cuarto ventrículo.

Existen pequenos orificios (entre o terceiro e o cuarto ventrículo un conduto) que interconectan os ventrículos, pero só os dous primeiros da lista de abaixo se consideran xeralmente como partes do sistema ventricular:

Cada ventrículo contén un plexo coroide que produce líquido cefalorraquídeo.

## Véxase tamén
### Outros artigos
* Líquido cefalorraquídeo.
Advanced Research and Global Observation Satellite

**Advanced Research and Global Observation Satellite**, tamén coñecido polo seu acrónimo **ARGOS** e pola denominación **P91-1**, é un satélite artificial da Forza Aérea dos Estados Unidos lanzado o día 23 de febreiro de 1999 mediante un foguete Delta II 7920 desde a Base Vandenberg da Forza Aérea.

## Características 
ARGOS adicouse a probar novas tecnoloxías no espazo e é o membro máis grande e capaz do programa STP (*Space Test Program*) da USAF.

O satélite leva nove cargas útiles principais e 30 experimentos:

* High Temperature Super Conducting Experiment II (HTSSE): experimento de supercondutividade a alta temperatura desenvolvido polo Laboratorio de Investigación Naval.
* Extreme Ultraviolet Imaging Photometer (EUVIP): experimento para caracterizar o comportamento da atmosfera superior ante a radiación ultravioleta.
* Unconventional Stellar Aspect (USA): observación en raios X de fontes brillantes, como sistemas binarios e estrelas de neutróns. As observacións, ademais da súa utilidade en astrofísica, usáronse para probar novos métodos de navegación e para facer o primeiro estudo tomográfico da atmosfera terrestre.
* Electric Propulsion Space Experiment (ESEX): demostración dun novo sistema de propulsión eléctrico de alta potencia usando unha fonte de enerxía de 26 kilovatios e amoníaco como propelente.
* Space Dust (SPADUS): medición da velocidade e dirección de impacto do po espacial.
* Critical Ionization Velocity (CIV): experimento de solta de gases (xenon e dióxido de carbono) nun punto sobre a Terra correspondente á posición do telescopio de Maui para investigar procesos de ionización.
* High Resolution Airglow / Aurora Spectroscopy (HIRAAS)
* Global Imaging Monitor of the Ionosphere (GIMI)
* Coherent Radio Topography Experiment (CERTO)

## Notas
Guanosín difosfato

O **guanosín difosfato** ou **difosfato de guanosina**, abreviadamente **GDP**, é un nucleósido difosfato formado polo azucre ribosa, a base nitroxenada guanina e dous grupos fosfato en forma de pirofosfato. A ribosa e a base están unidas por enlace N-glicosídico entre os carbonos 1' da ribosa e o nitróxeno 9 da guanina, formando o nucleósido guanosina. A guanosina esterifícase no carbono 5' con dous fosfatos, foarmando o nucleótido.

O GDP é o produto da desfosforilación do guanosín trifosfato (GTP), que poden realizar as proteínas GTPases, como as proteínas G que interveñen na transdución de sinais na célula.

O GDP convértese en GTP nas reaccións catalizadas polos encimas succinil-CoA sintetase do ciclo do ácido cítrico (transforma succinil-CoA en succinato) e fosfoenolpiruvato carboxiquinase (reacción anaplerótica na que o fosfoenolpiruvato se converte en oxalacetato).

Na síntese de celulosa os residuos de glicosa van unidos a nucleótidos difosfato, que varían segundo as especies. Algunhas especies usan a GDP-glicosa . No metabolismo da fucosa interveñen a GDP-manosa e a GDP-fucosa .

## Notas 
## Véxase tamén 
### Outros artigos 
* Nucleótidos
* Guanosín trifosfato
* Nucleótido azucre
Guanosín monofosfato

O **guanosín monofosfato**, tamén chamado **monofosfato de guanosina**, **ácido guanílico** ou '''ácido 5'-guanílico**, abreviado como **GMP''', é un nucleótido que forma parte do ARN. É un éster en posición 5' do ácido fosfórico co nucleósido guanosina. O GMP consta do azucre ribosa unido por enlace N-glicosídico á base nitroxenada guanina e un fosfato.

Como grupo substituínte desígnase co prefixo guanilil-. Os seus sales chámanse guanilatos

A súa función biolóxica principal é ser un dos catro nucleótidos que forman parte do ARN, xunto co CMP, UMP e AMP.

En modelos experimentais úsase o análogo da glutamina DON como inhibidor da síntese de GMP.

## Usos 
O guanosín monofosfato en forma de sales que se utilizan como aditivo alimentario. Estes sales son o guanilato disódico (E627), guanilato dipotásico (E628) e guanilato cálcico (E629), que son potenciadores do sabor que dan sabor umami, un dos sabores básicos.. Xeralmente úsanse xunto con inosinato disódico; a combinación de ambos chámase disodio 5'-ribonucleótido. O guanilato disódico atópase con frecuencia como aditivo en fideos instantáneos, patatas fritidas e outros aperitivos, arroz saborizado, vexetais en conserva, carnes curadas, e sobres de sopa.

Como é un aditivo bastante caro é raro que se use só ; normalmente úsase xunto con ácido glutámico ou glutamato monosódico (MSG), que tamén contribúen ao sabor umami. Se non aparece o ácido glutámico nunha lista de ingredientes dun alimento na que hai guanilatos ou inosinatos é probablemente porque o ácido glutámico xa forma parte doutro compoñente do alimento, como complexos de proteína de soia procesados (proteína de soia hidrolizada), lévedos autolisados ou prebe de soia.

## Véxase tamén 
* GTP
* GDP
* Umami

## Notas
Señor Popo

O **Señor Popo** (ミスター・ポポ, Misutā Popo) é un personaxe de ficción do manga e anime Dragon Ball, creado por Akira Toriyama no ano 1984.

É o axudante de Kamisama, o Deus da Terra de Son Goku, e é o encargado de atender ós visitantes. Na serie, adestra a Son Goku nas arte marciais e ensínalle a **Sala da Alma e do Tempo**. Está caracterizado como un home gordo de pel negra e beizos vermellos que vai vestido con roupa propia da cultura árabe; non ten fociño e os seus ollos son redondos e pequenos.

## Véxase tamén 
### Outros artigos 
* Lista de personaxes de Dragon Ball
Porqueira (homónimos)

Como topónimo **Porqueira** pode referirse a:

;En Galiza
***Porqueira**, concello da provincia de Ourense;
****Porqueira**, parroquia de dito concello;
****San Martiño de Porqueira**, parroquia de dito concello;
***Porqueira**, lugar da parroquia de Arzón, no concello de Negreira;
***Porqueira**, lugar da parroquia da Arnoia, no concello da Arnoia;
***A Porqueira**, lugar da parroquia das Neves no concello das Neves;
***A Porqueira**, lugar da parroquia de Panxón no concello de Nigrán.

## Véxase tamén
### Outros artigos
Porco (homónimos)

O termo **Porco** pode referirse a:

*O **porco**, animal doméstico (*Sus scrofa*):
**Con distintos adxectivos (porco *bravo*, *fero*, *montés*), o **xabaril**;
*A **candorca**, que tamén recibe o nome de *porco de/do mar*;
*O **porco teixo** ou teixugo (*Meles meles*);
*O **porco espiño**, un mamífero roedor africano (*Hystrix cristata*);
*O **porco de Indias**, máis coñecido como coello de Indias; 
*O **porco de mar**, ou **bispo**, (*Scorpaena porcus*), un peixe semellante ó escarapote (*Scorpaena scrofa*); 
*O **peixe porco** (*Oxynotus centrina*). Co mesmo nome desígnanse tamén outras especies de peixes:
****Peixe porco (balístidos)** (*Balistes carolinensis*) (tamén chamado porquiño e roncón);
****Peixe golpe** (*Alopias vulpinus*), unha especie de tiburón, máis coñecido por raposo do mar;
****Peixe lúa** (*Mola mola*);
*O **porco do mar**, un dos nomes das **lesmas do mar** ou borrachas (*Aplysia* spp); 
***Mazá do porco**, unha variedade de mazás pequenas e bravas;
***Herba do porco**, unha herba do xénero *Helleborus*.

Como topónimo, pode referirse a:

;En Galiza
***A Fonte do Porco**, lugar da parroquia de Ligonde, no concello de Monterroso;
***A Ponte do Porco**, lugar da parroquia de Miño, no concello de Miño;
***A Ponte do Porco**, lugar da parroquia de San Pantaleón das Viñas, no concello de Paderne;
***Va de Porco**, lugar da parroquia da Ponte do Porto, no concello de Camariñas.

## Notas
## Véxase tamén
### Outros artigos
Samir Bargachi

**Samir Bargachi** (árabe سمير بركاشي) é un comunicador e activista LGBT nas comunidades árabes e musulmáns.

## Véxase tamén 
### Outros artigos 
* Kifkif
### Ligazóns externas 
* Páxina persoal
* « Mithly », la voix du gay Maroc  (en francés)
* "Lancement de la première revue internet homosexuelle au Maroc" (en francés)
Arabinosa

A **arabinosa** é un monosacárido de cinco carbonos cun grupo aldehido polo que pertence ao grupo das aldosas, concretamente ás aldopentosas.

Ten dous enantiómeros, D e L, e o máis frecuente na natureza é a L-arabinosa, que é un dos constituíntes da pectina e a hemicelulosa, e pode encontrarse principalmente na goma arábiga. Esta predominancia do isómero L é unha excepción dentro dos monosacáridos, xa que nestas substancias o normal é que o máis abundante sexa o D. A súa isomería óptica non coincide coa D/L, xa que o isómero D-(-)-arabinosa desvía o plano da luz polarizada á esquerda e o isómero L-(+)-arabinosa desvíao á dereita. A arabinosa é epímero da ribosa no carbono 2.

O operón da L-arabinosa é de grande importancia en bioenxeñaría e en diversas técnicas de bioloxía molecular.

O sistema clásico para a síntese orgánica de arabinosa a partir de glicosa é o proceso coñecido como degradación de Wohl .

A arabinosa emprégase como fonte de carbono en moitos cultivos bacterianos.

Facilita a expresión da proteína fluorescente verde (GPF) usada como biomarcador en moitos estudos. En organismos transxénicos o xene da GPF comparte un promotor cun xene para metabolizar arabinosa, polo que o xene da GPF se expresa en presenza de arabinosa.

O seu nome procede do da goma "arábiga", de onde foi illada por primeira vez.
miniatura|esquerda|200px|α-D-arabinofuranosa

## Notas 
## Véxase tamén 
### Outros artigos 
* Ribosa
* Xilosa
* Lixosa
As Casas Novas, Requián, Betanzos

**As Casas Novas** é un lugar da parroquia de Requián no concello coruñés de Betanzos na comarca de Betanzos. Tiña 105 habitantes no ano 2010 segundo datos do INE, dos cales 49 eran homes e 56 eran mulleres.

## Lugares e parroquias 
### Lugares de Requián 
### Parroquias de Betanzos 
## Notas
Solución (homónimos)

A palabra **solución** pode ter varios significados segundo o contexto:

* **Solución**, en matemáticas é cada un dos valores posíbeis das incógnitas dunha ecuación que verifique a igualdade.
* **Solución**, en química é unha mestura homoxénea de dúas ou máis substancias.
* **Solución**, en literatura é o desenlace do argumento ou dunha obra literaria.
* Na linguaxe corrente, é a acción e efecto de resolver unha dúbida ou dificultade.
Tsunade

, co título de  é unha personaxe do manga e anime *Naruto*.

O seu nome significa "Corda Anoada". É neta do Primeiro Hokage, e unha kunoichi da Aldea Oculta de Konoha e formou parte do equipo de Jiraiya, Orochimaru e o seu líder e mestre o Terceiro Hokage. Despois da Terceira Gran Guerra Ninja, a ela xunto cos seus compañeiros de coñecéuselles co nome de **Os tres lendarios Sannin**. É a única dos tres *sannin* que ten habilidades como ninja médico.

## Historia 
### Primeira parte 
Tsunade ten 53 anos, pero emprega un Jutsu que lle permite ter a aparencia dunha muller de 20 anos. Ten grande afección polos xogos azar, pero nas apostas case sempre perde, polo que gañou o título da **Lendaria perdedora** (mesmo perde ante Naruto); e cando gaña, é un agoiro de que algo malo está a piques de ocorrer.

Pertence ós lendarios Sannin (sannin é unha forma de dicir 3 ou grupo de tres en xaponés) xunto a Jiraiya e Orochimaru. Os tres foron alumnos de Hiruzen, o Terceiro Hokage. A pesar de ser a neta do Primeiro Hokage, Tsunade tivo un pasado tráxico. O seu irmán máis novo Nawaki e o seu mozo Dan, morreron durante as guerras entre as aldeas. Debido a isto, Tsunade adestrouse como ninja médico pero finalmente decidiu deixar a aldea con Shizune, a sobriña de Dan, a quen acolleu como alumna. Debido á morte do Terceiro Hokage, Jiraiya e Naruto van na súa busca para solicitarlle que acepte o posto de Quinto Hokage. Aínda que nun principio négase, a pelexa contra Orochimaru e a valentía de Naruto, fíxolle ver que estaba nun erro e finalmente acepta o cargo. Xa en Konoha toma a Sakura Haruno como alumna.

### Segunda parte 
En Shippuden tivo unha boa reacción ante a chamada de axuda da Area, e acertou ó enviar ó grupo de Gai como apoio. Outro acerto foi elixir a Yamato para substituír a Kakashi no equipo 7, xa que el é capaz de controlar ó Kyubi.

A Sanin apostou con Jiraiya a que el volvería a Konoha logo da súa misión na Aldea Oculta da Chuvia e Jiraiya aceptou gustoso, entón Tsunade decatouse de que Jiraiya xa non pensaba regresar. A pesar de que Shizune lle daba ánimos, ela presentía o que lle ocorrería ó seu compañeiro. Polo que ó parecer láiase de non ter ido con el.

Tsunade tivo bo ollo ó elixir ós equipos en busca de Itachi Uchiha pero a  misión fallou debido á morte do membro de Akatsuki e a toma de Sasuke por parte de Tobi.

Trala morte de Jiraiya, e a recuperación de ninjas de Kumogakure e un dos corpos de Pain, Tsunade encoméndalle a autopsia e o interrogatorio a Shizune, Sakura e Ino mentres que Shikamaru, Kakashi e Naruto descifraban as pistas e o significado da mensaxe enviada por Jiraiya.

Pouco tempo despois, Pain xunto cos seus corpos e Konan comezan a invasión a Konoha. Mentres Shizune descobre que os metais que hai en tódolos corpos transfiren chakra, comeza a destrución de Konoha polo cal van a informarlle o máis rápido a Tsunade, a cal mira pola fiestra todo o fume e o lume que sae da aldea recordando así a profecía do Sanin e mandando a chamar a Naruto.

### Misións Feitas 
* Rango D: 40
* Rango C: 236
* Rango B: 467
* Rango A: 418
* Rango S: 95

## Véxase tamén
Teatro Rosalía de Castro

O **Teatro Rosalía de Castro** é unha institución cultural da cidade da Coruña, de titularidade municipal, xestionada polo Instituto Municipal Coruña Espectáculos (IMCE) do Concello da Coruña e dirixido por Javier Sabadie Iglesias. Trátase dun centro de representación escénica situado no centro da cidade herculina, en plena Rúa Real e moi próximo á Praza de María Pita. Nas súas dependencias atópase tamén dende o 20 de maio de 1994, a Biblioteca da Deputación Provincial da Coruña.

## Características 
O edificio é un teatro do século XIX de estilo ecléctico. Dispón dun escenario de 150 metros cadrados e dunha capacidade de entre 628 e 712 localidades repartidas entre o patio de butacas e catro niveis, e que se encontran acondicionadas para albergar distintos tipos de espectáculos artísticos (música, danza, teatro etc).

## Historia 
miniatura|esquerda|Acceso ao teatro.
A historia do emblemático edificio que alberga o Teatro Rosalía Castro, na céntrica rúa Rego de Auga (no número 37) remóntase ao ano 1838, cando o Concello da Coruña adquiriu o terreo edificable da antiga igrexa de San Xurxo para construír o teatro e emitiu unha subscrición pública de accións para realizar a devandita construción. As obras de construción do novo teatro finalizalo en 1841, ano no que se inaugurou o *Teatro Nuevo* ou *Principal*. En 1851 debutou no teatro o violinista Pablo Sarasate. En 1867 o teatro foi destruído por un incendio, sendo reconstruído en 1868.

O nome actual do teatro data de 1909, e en 1910 adaptouse para realizar proxeccións cinematográficas. En xuño de 1931 tivo lugar no teatro a Asemblea Rexional que se reuniu para aprobar o primeiro proxecto de estatuto de Galicia e o 8 de decembro de 1935 acolleu un mitin organizado pola Confederación Rexional Galaica da CNT no que participaron Federica Montseny, Manuel Amil Barcia e Claro José Sendón.

O 20 de maio de 1994 instalouse nas súas dependencias a Biblioteca da Deputación Provincial da Coruña.

## Notas 
## Véxase tamén 
### Bibliografía 
* 
### Outros artigos 
* Xogos florais da Coruña
### Ligazóns externas 
* O Teatro Rosalía na web do Concello da Coruña
* Biblioteca da Deputación Provincial da Coruña
Teatro Colón da Coruña

O **Teatro Colón** é un centro de representación escénica situado nos xardíns de Méndez Núñez, centro da cidade da Coruña. O Teatro Colón é de titularidade da Deputación Provincial da Coruña e xestionado por Novacaixagalicia dende a súa reapertura no 2006.

## Características 
Dispón dun escenario de 120,05 metros cadrados e dunha capacidade total de 847 localidades repartidas entre o patio de butacas (521 localidades) e dous niveis (palcos e antepalcos con 107 localidades, e principal con 219 localidades).

## Historia 
Emilio Rey Romero, empresario de espectáculos, foi o promotor e artífice do Teatro Colón, cuxo obxectivo era o de ofrecer unhas condicións de capacidade e comodidade óptimas para albergar variedade de espectáculos escénicos e proxeccións cinematográficas, pretensións que se viron cumpridas nada máis comezar a súa andaina en 1948, ofrecendo ao público unha gran variedade de eventos musicais e teatrais, ademais de especializarse nas grandes estreas de Hollywood.

En 1945, Jacobo Rodríguez-Losada Trulock comezou co deseño arquitectónico do edificio, dando ao conxunto unha imaxe clasicista, unha aposta estética segura para un edificio tan singular, tanto por tamaño como por posición.

### Remodelación 
A remodelación do Teatro Colón, iniciada no ano 2002, centrouse en obter un aproveitamento máis racional dos espazos. Mantívose o esquema do teatro á italiana, buscando establecer unha clara delimitación entre os lugares para o público e a escena. Por outra banda, a carencia de estancias de servizo resolveuse mediante a creación dun soto con numerosas dependencias como salas de ensaio e descanso, almacéns, talleres, camerinos, aseos e salas de instalacións. A intervención apoiouse en gran medida na estrutura preexistente, aínda que renovando tódolos elementos.

Como principal diferenza co estado anterior, incorporouse unha instalación de aire acondicionado á sala independente da do resto do edificio. Substituíronse os pavimentos, acabados e butacas, dotando ás prazas de maior amplitude, comodidade e calidade. A iluminación da sala renovouse completamente coa incorporación dunha gran luminaria central, ao igual que a amplificación do son. Outras instalacións da sala contemplan a regulación lumínica, detección e extinción de incendios, megafonía, circuíto interno de vídeo ou sinalización e iluminación de emerxencia.

O teatro abriuse de novo ao público trala remodelación o 5 de decembro do 2006 cun concerto da Orquestra Sinfónica de Galicia no que interpretou a *Sinfonía núm. 9 "do Novo Mundo"*, de Antonin Dvorák, *Impresión nocturna* de Andrés Gaos e *Negra Sombra*. O novo teatro remodelado foi renomeado *Teatro Colón Caixa Galicia*, debido á concesión da súa xestión, mantemento e realización de accións socioculturais a Caixa Galicia por parte da Deputación Provincial da Coruña (a titular do teatro), esta adxudicación fíxose efectiva o 30 de novembro do 2006, mentres que o contrato da xestión do teatro formalizouse o 16 de xaneiro do 2007 e durou ata o 2012.

## Notas 
## Véxase tamén 
### Ligazóns externas 
* Páxina do Teatro Colón
* Teatro Colón na páxina web do Concello da Coruña
* Localización
Betanzos o Vello, Tiobre, Betanzos

**Betanzos o Vello** é un lugar da parroquia de Tiobre no concello coruñés de Betanzos na comarca de Betanzos. Segundo o INE en 2010  tiña 78 habitantes (37 homes e 41 mulleres).
En 1219 a poboación mudouse desde este lugar ao castro de Untia, dando lugar á actual vila de Betanzos.
## Lugares e parroquias 
### Lugares de Tiobre 
### Parroquias de Betanzos 
## Notas
The Scorpion King 2: Rise of a Warrior

***The Scorpion King 2: Rise of a Warrior*** é un filme de aventuras dirixido por Russell Mulcahy que se estreou no 2008.

## Sinopse 
Historia do heroe Mathayus de novo, e os sucesos que o levaron a converterse no Rei Escorpión. Cando era un neno de 13 anos, Mathayus foi testemuña do rapto e asasinato do seu pai, un coñecido mercenario, por parte dun rival envexoso, Sargon. Enviado á prestixiosa academia da Orde do Escorpión Negro, Mathayus pasa os seguintes sete anos adestrándose para converterse nun loitador e nun asasino, animado polo seu voto de vingar, algún día, ó seu pai. Convencido de que a única esperanza de derrotar a Sargon consiste en recuperar a espada do Submundo, Mathayus embárcase nunha arriscada odisea sobrenatural, acompañado por unha aspirante a guerreira.

## Personaxes 
* Michael Copon como Mathayus (O rei escorpión)
* Karen David como Layla
* Simon Quarterman como Ari
* Tom Wu como Fong
* Andreas Wisniewski como Pollux
* Randy Couture como Sargon
* Natalie Becker como Astarte
* Jeremy Crutchley como Baldo
* Shane Manie como Jesup

## Véxase tamén 
### Ligazóns externas 
* Ficha na IMDb 
* Ficha en Filmaffinity
Teatro da Beneficencia

O **Teatro da Beneficencia** é un recinto cultural situado na á leste do convento de San Domingos de Ortigueira. Destacan os seus frescos realizados en 1892 por Vicente Martínez. En 1991 foi reinaugurado trala súa remodelación.

## Características 
O teatro ten unhas dimensións de 35 x 6,5 metros, con escena, palco e paraíso.

## Historia 
O Teatro da Beneficencia está na á leste do edificio conventual de San Domingos de Ortigueira, a sala era empregada antigamente polos monxes para almacenar viño e leña. Un grupo de veciños promoveu no século XIX as obras que converteron estas dependencias nun recinto cultural. Froito desta iniciativa, e grazas ás achegas económicas dos habitantes da vila, inaugurouse en 1850 o Teatro da Beneficencia.

Vinte e cinco anos despois, o Concello asumiu os traballos que lle deron o aspecto que hoxe presenta. Só faltaban daquela o pano do escenario e as pinturas que decoran o teito, realizadas na década final do século XIX, obra de Vicente Martínez Laxe en 1892 -teñen un predominio dos tons claros e dos corpos medio espidos- e Pedro Castiñeiras –panorámica da vila-. Ámbolos dous eran artistas locais.

O Teatro rexuveneceuse seguindo a planificación conxunta de Gerardo Salvador Molezún, Rafael Baltar Tojo, José A. Bartolomé Argüelles e Carlos Almuíña Díaz, e reinaugurouse en 1991.

## Véxase tamén 
### Ligazóns externas 
* Teatro da Beneficencia na páxina web do Concello de Ortigueira
Oliver Twist (filme de 2005)

***Oliver Twist*** é un filme británico dirixido por Roman Polanski que se estreou no 2005. O guión escrito por Ronald Harwood está baseado na novela de 1838 *Oliver Twist* de Charles Dickens. Estreouse en galego na TVG o 29 de decembro de 2007.

## Sinopse 
Os nenos dun orfanato pasan tanta fame que, desesperados, deciden que un deles fale do asunto ó director. O elixido é Oliver Twist, que será expulsado do centro e ofrecido como aprendiz a quen o queira contratar. Despois de limpar chemineas e traballar como axudante dun enterrador, Oliver escápase e chega a Londres. Nas aforas da cidade, canso e esfameado, coñece a Artful Dodger, que lle ofrece aloxamento. Dende entón verase obrigado a traballar para o malvado Fagin que dirixe unha banda de rapaces carteiristas.

## Personaxes 
* Ben Kingsley como Fagin
* Barney Clark como Oliver Twist
* Jamie Foreman como Bill Sikes
* Harry Eden como Artful Dodger
* Leanne Rowe como Nancy
* Mark Strong como Toby Crackit
* Edward Hardwicke como Mr. Brownlow
* Frances Cuka como Mrs. Bedwin
* Lewis Chasec como Charley Bates
* Michael Heath como Mr. Sowerberry
* Gillian Hanna como Mrs. Sowerberry
* Chris Overton como Noah Claypole 
* Paul Brooke como Mr. Grimwig
* Ian McNeice como Mr. Limbkins
* Liz Smith como Muller Vella
* Patrick Godfrey como Libreiro
* Alun Armstrong como Maxistrado Fang

## Notas 
## Véxase tamén 
### Ligazóns externas 
* Ficha na IMDb 
* Web Oficial 
* Ficha e Filmaffinity
Caraña de Abaixo, Tiobre, Betanzos

**Caraña de Abaixo** é un lugar da parroquia de Tiobre no concello coruñés de Betanzos na comarca de Betanzos. En 2017 tiña 36 habitantes, 13 máis ca en 2010 (12 homes e 11 mulleres).

Río dos Pelamios de noite.|dereita|miniatura

## Lugares e parroquias 
### Lugares de Tiobre 
### Parroquias de Betanzos 
## Notas
Caraña de Arriba, Tiobre, Betanzos

**Caraña de Arriba** é un lugar da parroquia de Tiobre no concello coruñés de Betanzos na comarca de Betanzos. Segundo o INE en 2010  tiña 51 habitantes (25 homes e 26 mulleres).

## Galería de imaxes

Ficheiro:Caraña de Arriba, Tiobre, Betanzos 2017 (7).jpg
Ficheiro:Caraña de Arriba, Tiobre, Betanzos 2017 (4).jpg|Fonte do Cosme
Ficheiro:Caraña de Arriba, Tiobre, Betanzos 2017 (8).jpg
Ficheiro:Caraña de Arriba, Tiobre, Betanzos 2017 (3).jpg
Ficheiro:Caraña de Arriba, Tiobre, Betanzos 2017 (5).jpg|Fonte do Cosme

## Lugares e parroquias 
### Lugares de Tiobre 
### Parroquias de Betanzos 
## Notas
Caraña do Medio, Tiobre, Betanzos

**Caraña do Medio** é un lugar da parroquia de Tiobre no concello coruñés de Betanzos na comarca de Betanzos. Tiña 82 habitantes no ano 2010 segundo datos do INE, dos cales 35 eran homes e 47 eran mulleres.

## Lugares e parroquias 
### Lugares de Tiobre 
### Parroquias de Betanzos 
## Notas
Filmoteca de Galicia

A **Filmoteca de Galicia**, anteriormente chamada **Centro Galego de Artes da Imaxe** (**CGAI**), é unha institución que desenvolve as súas actividades nos ámbitos do audiovisual e da fotografía. Foi creada por decreto o 5 de outubro de 1989 pola Xunta de Galicia e inaugurada o 15 de marzo de 1991. Ten a súa sede na Casa da Cultura Salvador de Madariaga da Coruña.

## Funcións 
* A recuperación, catalogación, custodia e difusión das producións e obras do patrimonio audiovisual e fotográfico galego. 
* A programación de proxeccións, exposicións, conferencias, publicacións etc. co fin de proporcionar un maior coñecemento das artes da imaxe. 
* A colaboración, cos obxectivos anteriores, en actuacións en Galiza e no exterior. 
* A participación na promoción da produción audiovisual galega en mercados, mostras e festivais.

## Véxase tamén 
### Outros artigos 
* Casa da Cultura Salvador de Madariaga
### Ligazóns externas 
* Filmoteca de Galicia
Tumultos en Inglaterra en 2011

Os **tumultos en Inglaterra en 2011** foron unha serie de manifestacións violentas e criminais, ocorridos entre os días 6 e 10 de agosto de 2011, a principio en distritos de Londres, espallándose enseguida por outras cidades e vilas do país, onde houbo enfrontamentos entre a poboación e a policía, saqueos e incendios criminais.

## Historia 
Tras unha manifestación pacífica en 6 de agosto de 2011, convocada en protesta ao asasinato de Mark Duggan con armas de fogo por parte de oficiais da Policía Metropolitana de Londres no 4 de agosto de 2011, deu comezo un motín en Tottenham, no distrito de North London. Os días seguintes, o tumulto estendeuse a varios barrios e distritos de Londres e, finalmente, a outras áreas de Inglaterra. Os disturbios máis graves producíronse fóra de Londres, en Bristol e outras cidades de Midlands e do Noroeste de Inglaterra. Tamén houbo outros sucesos ligados a revoltas en moitas cidades menores de Inglaterra.

Os disturbios caracterizáronse como saqueos desenfreados e ataques incendiarios de niveis sen precedentes. Como resultado, o primeiro ministro británico David Cameron retornou antecipadamente das súas vacacións en Italia, o mesmo que fixeron outros gobernantes e líderes da oposición para atender o caso. Ademais, todas as vacacións da policía foron canceladas e o Parlamento foi convocado en 11 de agosto para debater a situación.

A partir do 15 de agosto, preto de 3.100 persoas foron presas, das cales máis de 1.000 foron acusadas. As detencións, acusacións e procesos xudiciais continúan, cos tribunais a traballar horas extras.

Cinco persoas morreron e polo menos dezaseis persoas resultaron feridas como resultado directo dos actos violentos relacionados. O valor estimado dos danos materiais foron calculados nunhas 200.000.000 £, mentres que a actividade económica local se viu significativamente comprometida.

Adoita culparse á acción policial do inicio da revolta, sendo criticada a subseguinte reacción deste corpo como non axeitada nin suficientemente eficaz. Os tumultos tiveron xerado un continuo debate a nivel político, social e académico sobre as causas e o contexto en que aconteceron.
Gas (homónimos)

O termo **Gas** é un estado da materia que non ten forma nin volume propio.

***Gas combustible**, usado para producir enerxía térmica mediante un proceso de combustión:
****Gas licuado do petróleo**;
****Gas natural**;
****Biogás**;
****Gas cidade**;
****Gas de leña**;
****Gas de síntese**.
***Gas industrial**, comercializado para aplicacións industriais;
***Gas inerte**, gas non reactivo (inclúe os gases nobres, pero tamén outros gases):
****Gas nobre**, elementos do grupo 18 da táboa periódica.
*Gases usados como armas:
****Cámara de gas**;
****Gas lacrimóxeno**;
****Gas nervioso**.
*Gases de uso terapéutico:
****Anestésico**;
****Gases medicinais**.
*Problemas gastrointestinais:
****Eructo**;
****Flatulencia**.
*Toxicoloxía:
****Gases tóxicos**.

Como topónimo, pode referirse a:

;En Galiza
***Gas**, lugar da parroquia de Tiobre, no concello de Betanzos;
***Gas**, lugar da parroquia de Souto, no concello de Paderne;
***Gasamáns**, lugar da parroquia de Agrón, no concello de Ames;
***O Gaspalledo**, lugar da parroquia de Queixeiro, no concello de Monfero;
***Gaspares**, lugar da parroquia de Santa Mariña do Monte, no concello de San Sadurniño.

;Fóra de Galiza

;Nos Estados Unidos de América
***Gas**, cidade estadounidense, no estado de Kansas.

;En Francia
***Gas**, vila e comuna francesa, no departamento de Eure e Loir.

Amais, como apelido, pode referirse a:

***Mario Gas**, actor uruguaio.

## Véxase tamén
### Outros artigos
****Gas***, álbum da banda española de rock Los Enemigos;
***Gas Gas**, fabricante de motocicletas español.
PALEXCO

O **Palacio de Exposicións e Congresos**, máis coñecido como **PALEXCO**, é un centro de convencións da cidade da Coruña, situado no Peirao de Transatlánticos do Porto da Coruña, no centro da cidade. Comezou a súa actividade en marzo do 2005.

O edificio foi deseñado polos arquitectos César Portela e Ricardo Bofill. O edificio forma parte dun complexo de 22.000 m² e consta de tres niveis, denominados 0, 2 e 3.

## Historia 
O proxecto construído, xunto co centro de lecer, foi o gañador dun concurso internacional en 2001. Os outros proxectos presentados foron os de Jean Nouvel e Arturo Franco Taboada e o de Jerónimo Junquera e Marc Fenwick.

## Salas 
O edificio dispón de numerosos espazos e salas, así como dous auditorios.

* Auditorio Gaviota: auditorio cun escenario de 235 metros cadrados e con capacidade para 1500 espectadores. A súa área total é de 1500 metros cadrados.
* Auditorio Arao: pequeno auditorio e sala de conferencias con capacidade para 500 espectadores que conta cun escenario de 88 metros cadrados e unha superficie total de 600 metros cadrados.
* Sala Azimut
* Sala VIP Bitácora
* Loft Dársena

## Distincións 
* Premio OPC ao mellor Palacio de Congreso do estado español.
* Finalista do premio APEX no 2006, alzándose como un dos tres mellores palacios de congresos do mundo.
## Galería de imaxes

Ficheiro:Cores en Palexco (Palacio se Exposicións da Coruña).jpg|Cores en Palexco
Ficheiro:Palacio de Exposicións da Coruña.jpg
Ficheiro:Tellado Palexco.jpg|Tellado
Ficheiro:Palacio de Exposicións da Coruña 2.jpg
Ficheiro:Palacio de Exposicións da Coruña 3.jpg
Ficheiro:Sol cegador. Porto da Coruña.jpg

## Notas 
## Véxase tamén 
### Ligazóns externas 
* www.palexco.com
Nicolás Taboada Leal

**Nicolás Taboada Leal**, nado en Viveiro en 1798 e finado en Vigo o 4 de decembro de 1883 foi un médico, primeiro cronista oficial da cidade de Vigo.
## Traxectoria 
Estudou Medicina e Cirurxía na Universidade de Santiago de Compostela. Establecido en Vigo, en 1828 foi nomeado médico do hospital da Caridade. Foi o primeiro médico que diagnosticou un caso de cólera en España en 1853 e un dos impulsores, xunto con Velázquez Moreno, da instalación dun lazareto na illa de San Simón, na ría de Vigo.

miniatura|esquerda|Placa da rúa adicada en Vigo.
[page=5|miniatura|dereita|Íntegro en [pdf: *Descripción topográfico-histórica de la ciudad de Vigo, su ría y alrededores*.]]
## Recoñecementos
O 3 de abril de 1909 o concello deulle o seu nome a unha rúa da cidade.

En 1924 os seus restos mortais foron levados ao cemiterio de Pereiró.

## Vida persoal
Foi pai de Nicolás Taboada Fernández (1856-1899), poeta, periodista e cronista de Vigo.

## Obra bibliográfica 
* *Canto épico al exaltado patriotismo*.
* *Descripción topográfico-histórica de la ciudad de Vigo, su ría y alrededores*, 1840.
* *Informe sobre el cólera-morbo asiático*, 1848.
* *Hidrología médica de Galicia: ó sea noticia de las aguas minero-medicinales de las cuatro provincias de este antiguo reino*, 1877.

## Notas 
## Véxase tamén 
### Bibliografía 
* 
* González Quintián, Carlos. *Bibliografía médica gallega del siglo XIX*  , especialmente páxinas 223-224.

### Ligazóns externas 
* Ínsua, Emílio: «A figura de Nicolás Taboada Leal» 26/5/2014.
Constantine

***Constantine*** é un filme estadounidense de temática sobrenatural dirixido Francis Lawrence e protagonizado por Keanu Reeves e Rachel Weisz que se estreou no 2005. O filme baséase no libro de banda deseñada *Hellblazer*. Estreouse en galego na TVG o 30 de maio de 2010.

## Sinopse 
John Constantine (Keanu Reeves) estivo no inferno e regresou. Nado cun don que non desexaba, a capacidade de recoñecer claramente ós anxos e ós demos híbridos que andan pola terra baixo un aspecto humano, Constantine vese empurrado a quitarse a vida para fuxir das súas atormentadoras visións. Porén, en contra da súa vontade resucitou e atópase de novo no mundo dos vivos; aínda que debido o seu intento de suicidio está condenado a ir ó inferno segundo a relixión católica. A partir dese intre, patrulla a fronteira terreal entre o ceo e o inferno, agardando en van gañar a salvación enviando ós esbirros do diaño de volta ás profundidades. Pero Constantine non é ningún santo. Desilusionado polo mundo que o rodea e enfrontado co máis aló, é un heroe amargado que fuma en exceso, leva unha vida dura e despreza a idea do heroísmo. Cando unha desesperada pero escéptica detective de policía (Rachel Weisz) consegue a súa axuda para resolver a misteriosa morte da súa querida irmá xemelga, a súa investigación lévaos a través do mundo dos demos que está baixo Os Ánxeles.

## Personaxes 
* Keanu Reeves como John Constantine
* Rachel Weisz como Detective Angela Dodson e Isabel Dodson
* Shia LaBeouf como Chas Kramer
* Djimon Hounsou como Papa Medianoite
* Pruitt Taylor Vince como Padre Hennessy
* Gavin Rossdale como Balthazar
* Tilda Swinton como Arcanxo Gabriel
* Peter Stormare como Lucifer
* Max Baker como Beeman

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Advanced Satellite Launch Vehicle

**Advanced Satellite Launch Vehicle**, tamén coñecido polo seu acrónimo **ASLV**, foi un lanzador orbital indio de catro etapas e propulsado por propelente sólido.

## Características 
O foguete foi deseñado a mediados dos anos 1980 pola Organización India de Investigación Espacial (ISRO, polo seu acrónimo en inglés).

Tres fallos sucesivos e un único éxito fixeron entrar o proxecto do ASLV en crise, sendo abandonado tralo último lanzamento (o único exitoso), en 1994.

## Historial de lanzamentos 
## Notas 
*
Uridín difosfato

O **uridín difosfato** ou **difosfato de uridina**, abreviadamente **UDP**, é un nucleósido difosfato formado polo nucleósido uridina esterificado con dous fosfatos en forma de pirofosfato. Os seus compoñentes son a base nitroxenada uracilo unida por enlace N-glicosídico co azucre ribosa, que se establece entre o carbono 1 da ribosa e o nitróxeno 1 da base, e dous fosfatos esterificados no carbono 5' da ribosa, que están unidos entre si por enlace anhidro.

Pode sintetizarse a timina a partir de UDP. A transformación final a dTMP é catalizada polo encima timidilato sintetase.

Nos animais, poden incorporarse á glicólise outros azucres distintos da glicosa. Nestas reaccións o UDP funciona como coencima transportador de grupos hexosa. No fígado a galactosa pode converterse en glicosa por medio de dúas reaccións. A primeira é unha reacción catalizada por unha transferase entre a UDP-glicosa e a galactosa-1-fosfato, que rende glicosa-1-fosfato e UDP-galactosa. Na segunda reacción, o encima UDP-glicosa 4 epimerase transforma a UDP-galactosa en UDP-glicosa. Despois a glicosa pode liberarse do UDP .

Na síntese de sacarosa e glicóxeno, os residuos de azucre necesarios chegan en forma de UDP-glicosa. O papel da UDP-glicosa na síntese do glicóxeno foi descuberto polo premio Nobel arxentino Luis Federico Leloir. O UDP-glicosa e UDP-glicuronato interveñen na ruta de transformación da glicosa en ácido glicurónico e ácido ascórbico .

## Notas
## Véxase tamén
### Outros artigos
* Nucleótido azucre